Tekst til Mustafas Kiosk:

Mustafas Kiosk - en Strid teaterkoncert

*“Ding dong”*

*“Hvad skulle det være? Man kan købe næsten alt. Hvad med en sang om en kiosk?”*

*“ja, tak”*

Teater fantast inviterer ind i kiosken og præsenterer digtene fra Jakob Martin Strids moderne børnebogsklassiker som en ægte rodebutik af forskellige små historier fortalt med sang, musik og dukker.

En familieteaterkoncert bestående af 17 små scener med 4 forskellige slags dukker, 8 forskellige instrumenter, 3 skyggespil, briller, parykker, falske tænder, kostumer og en scenografi der forvandler sig til en gravko.

En fræk og flabet hyldest til mangfoldighed, fantasi, påhitsomhed og anarki.

Aldersgruppe: 4 - 10 år ( 0.- 4. klasse ) eller familieforestilling